Vanilla Ninja

Vanilla Ninja nya ban rock semua indu Estonia ti ngasaika pemujur ba carta ba sekeda menua di serata Eropah, kelebih agi di Estonia, Jereman enggau Austria.

Raban tu ditumbuhka ba taun 2002 lalu ngeluarka album keterubah sida ti diberi nama diri empu Vanilla Ninja, ngundan lagu dalam jaku Inggeris enggau Estonia, taun ke nangkanka nya. Pengudah debut keterubah sida "Club Kung Fu" dikeluarka ba taun 2003, band tu ngembuan mayuh lagu hit di Eropah Tengah, nyengkaum "Tough Enough", "When the Indians Cry", "Blue Tattoo" enggau "I Know". Sida mega masuk pemilih nasional Estonia ungkup Pekit Lagu Eurovision dalam taun 2003 enggau 2007, enda mujur kededua kali nya, tang nyata mujur dalam taun 2005, lebuh sida ngarika Switzerland enggau lagu "Cool Vibes". Raban nya ba penuduk lumur 8 ba final Pekit Lagu Eurovision, taja pan ba penuduk lumur satu ba renggat setengah jalai. Sida deka ngarika Estonia ba taun 2026, pengudah menang Eesti Laul enggau lagu "Too Epic to Be True". Vanilla Ninja balat dikerinduka ba menua asal sida Estonia lalu udah bisi jenama kededua aiskrim enggau snek dadih ke diberi nama nitihka nama sida, dipasarka eksklusif ba menua asal sida ketegal status selebriti sida di Estonia.

Raban tu udah ngeluarka lima iti album ba mayuh bengkah menua di serata Eropah — Vanilla Ninja dikeluarka ba taun 2003, Traces of Sadness ba taun 2004, sereta Blue Tattoo enggau Best Of (taja ukai nengah sida empu) in 2005. Album keempat sida, Love is War, dipansutka ba Me 2006, lalu album Encore dikeluarka kena Oktober 2021.

Raban tu asal iya seraban empat iku ti mungkur Maarja Kivi, Lenna Kuurmaa, Katrin Siska enggau Piret Järvis. Maarja Kivi ningalka raban nya ba taun 2004 lalu diganti Triinu Kivilaan. Kena bulan Disember 2005 iya mega ninggalka raban nya dikena ngepunka karier solo sereta nembuka sekula, lalu raban nya mutuska deka terus nyadi tiga iku. Triinu nyereta baru ungkup album sida taun 2021 ‘Encore’. Katrin enggau Triinu ninggalka raban nya dalam taun 2022.

Kereban sanding